التمہید فی علم التجوید

التمہيد في علم التجويد ابن الجزری کی مشہور کتاب ہے جو علمِ تجوید کے تمام ابواب پر مشتمل ہے۔ اس میں حروف کے حقوق (مخرج و صفات) اور مستحقات (تفخیم، ترقیق وغیرہ) بیان کیے گئے ہیں۔ کتاب میں قراء کا ذکر، الفاظ کی درستی، ضاد و ظاء میں فرق، وقف و ابتدا اور دعائے ختمِ قرآن جیسے اہم موضوعات شامل ہیں۔ اس کی اہم خصوصیت یہ ہے کہ یہ عام تجوید کی کتابوں سے زیادہ جامع اور مفصل ہے۔العميد في علم التجويد، دار العقيدة، محمد بن علي المصري، الطبعة الأولى (ص: 7)
 کتاب کا موضوع 
کتاب التمہيد في علم التجويد امام ابن الجزریؒ کی تالیف ہے اور اس کا موضوع علم التجوید ہے۔ یہ وہ علم ہے جو قرآن کریم کے الفاظ کی ادائیگی کے اصولوں کو بیان کرتا ہے، اس طور پر کہ ہر حرف کو اس کا حق (یعنی مخرج اور لازم صفات جیسے: ہمس، جہر) اور مستحق (یعنی وہ صفات جو کبھی ہوتی ہیں، کبھی نہیں جیسے: راء کی تفخیم و ترقیق) دیا جائے۔

مصنف نے اس کتاب میں تجوید کے تمام مباحث کو دس ابواب میں تفصیل سے بیان کیا ہے۔ ابتدا قراء کے تذکرے اور الفاظ کی درستی کی اہمیت سے کی اور اختتام قرآن ختم کرنے کی دعاؤں پر کیا۔ کتاب میں کچھ نمایاں مباحث یہ ہیں:
ضاد اور ظاء کے درمیان فرق
وقف اور ابتدا کے اصول
حروف کے القاب اور ان کی علتیں
 کتابت کا زمانہ 
ابن الجزری نے یہ کتاب 769 ہجری میں، اپنی علمی زندگی کے ابتدائی دور میں لکھی۔ بعد میں انھوں نے اس کتاب کا حوالہ اپنی دیگر مشہور کتابوں، جیسے النشر فی القراءات العشر اور غاية النهاية میں بھی دیا۔مقدمة التمهيد في علم التجويد لابن الجزري، مؤسسة الرسالة، غانم قدوري حمد (ص: 29)

 کتاب کے ابواب 
 . قراء کا تذکرہ اور الفاظ کی اصلاح:
قراء کے طریقے، نئے طریقوں کی نکیر اور زبان کی درستی کی اہمیت۔
 . تجوید کی تعریف اور اس کی اقسام:
تجوید، ترتیل، تحقیق میں فرق اور آیت "ورتل القرآن ترتيلا" کی تفسیر۔
 . اصولِ قراءت:
مختلف قراءتوں میں پائے جانے والے اصولی اختلافات۔
 . لحن (غلطی) کی اقسام:
لحنِ جلی (ظاہر غلطی) اور لحنِ خفی (پوشیدہ غلطی) کی وضاحت۔
 . همز الوصل اور همز القطع:
اسماء و افعال میں ان کی اقسام اور قرآن میں ان کا استعمال۔المزمل: 4
 . حروف و حرکات:
مد، لین اور دیگر حرکی قواعد۔
 . حروف کے القاب و صفات:
حروف کی علتیں، اشتراک اور انفرادیت۔
 . مخارج الحروف:
یہ باب سب سے مفصل ہے، ہر حرف کے مخرج کی تفصیل کے ساتھ۔
 . نون ساکنہ، تنوین، مد و قصر:
ان کے تمام احکام اور مثالیں۔
 . وقف و ابتدا:
کہاں رکنا اور کہاں سے آغاز کرنا جائز ہے، اس پر مفصل کلام۔
 کتاب کے مصادر 
ابن الجزری نے التمہيد في علم التجويد میں اپنے سے پہلے کئی ممتاز علما و مؤلفین سے استفادہ کیا، جن میں قابلِ ذکر ہیں:
 . مکی بن أبي طالب القيسی
ابن الجزری نے ان کے مشہور کتاب الرعاية سے حروف کے مخارج اور صفات سے متعلق مسائل میں فائدہ اٹھایا۔
 . ابو حسن سخاوی
ان کی کتاب جمال القراء وكمال الإقراء سے بھی ابن الجزری نے معلومات اخذ کیں۔
 . ابو عمرو الدانی
ان سے ابن الجزری نے تجوید کی تعریف، تحقیق و ترتیل کا فرق اور قراء ائمہ کے بیان میں استفادہ کیا۔مقدمة التمهيد في علم التجويد لابن الجزري، مكتبة المعارف، د.علي حسين البواب، الطبعة الأولى (ص: 91-20)

 کتاب کی اہمیت و مقام 
ابن جزری نے التمہيد في علم التجويد کی اہمیت کو خود واضح کیا ہے۔ ان کے نزدیک تجوید کی اہمیت صرف الفاظ کی درست ادائیگی ہی نہیں بلکہ یہ ایک شرعی ذمہ داری ہے جو قرآن کریم کی صحیح تلاوت سے متعلق ہے۔ وہ فرماتے ہیں:
ترجمہ:
"اس میں کوئی شک نہیں کہ جس طرح امت قرآن کے معانی کو سمجھنے اور اس کے احکام پر عمل کرنے کی مکلف ہے، اسی طرح وہ اس کے الفاظ کی درست ادائیگی اور حروف کو ان کے صحیح عربی لہجے پر ادا کرنے کی بھی مکلف ہے، جیسا کہ یہ صفت نبی کریم ﷺ سے متصل قراء کے ذریعے ہم تک پہنچی ہے۔"
ابن الجزری کے بقول جو شخص قرآن کو جان بوجھ کر غلط تلفظ کے ساتھ پڑھے حالانکہ وہ درست تلفظ سیکھنے کی قدرت رکھتا ہو، تو وہ گناہگار اور دین کے معاملے میں خیانت کرنے والا ہے۔النشر في القراءات العشر، المطبعة التجارية الكبرى، شمس الدين أبو الخير ابن الجزري (1/ 210-211)

 کتاب کی امتیازی خصوصیات 
 . جامعیت:کتاب نے تجوید کے تمام ابواب کو شامل کیا ہے۔
 . اضافی مباحث:بعض وہ موضوعات جو عام تجوید کی کتابوں میں نہیں ملتے، مثلاً ظاء اور ضاد کے درمیان فرق، قراء کی اقسام، وغیرہ۔
 . تفصیل:حروف کے مخارج پر ابن الجزری نے خاص تفصیل سے کلام کیا ہے، جو اکثر کتابوں میں مختصر ہوتا ہے۔
 . آسان اسلوب:زبان عام فہم ہے، جس سے مبتدی طالب علم بھی فائدہ اٹھا سکتا ہے۔
 . سوال و جواب کا انداز:مصنف اکثر اشکالات پیش کرتے ہیں جیسے: "فإن قلتَ: كذا، قلتُ: كذا"، اس سے طالب علم کی ذہنی تربیت بھی ہوتی ہے۔
 طبعات اور تحقیق 
 . مکتبہ المعارف، تحقیق: ڈاکٹر علی حسب البواب، سنہ 1405ھ
 . دار الكتب العلمية، تحقیق: فرغلي سيد عرباوي، سنہ 2016ء
 . مؤسسة الرسالة، تحقیق: غانم قدوري حمد، سنہ 1421ھ

 حوالہ جات 

زمرہ:چودہویں صدی کی عربی کتب
زمرہ:باب مذہب/متعلقہ مضامین
زمرہ:مرکزی موضوع ویکی ڈیٹا سے ماخوذ